Diari Oficial de la Generalitat Valenciana


Sumari del DOGV 3352, del 16-10-1998 (1998/8576)

ORDRE de 3 de setembre de 1998, de la Conselleria de Medi Ambient, per la qual es modifiquen les ordres de 7 de gener de 1998, i de 19 de desembre de 1997, per les quals es convoquen dues beques per a postgraduats relatives al sector ambiental.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3352

Data del DOGV
:   16-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8576


Data del document
:   03-09-1998

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 3 de setembre de 1998, de la Conselleria de Medi Ambient, per la qual es modifiquen les ordres de 7 de gener de 1998, i de 19 de desembre de 1997, per les quals es convoquen dues beques per a postgraduats relatives al sector ambiental. [1998/X8576]
  
La Conselleria de Medi Ambient, per Ordre de 19 de desembre de 1997 (DOGV núm. 3.154, de 02.01.98), va convocar dues beques per a postgraduats, en les àrees d'estudis i estadístiques mediambientals i d'anàlisi i estudis mediambientals.
  
Per Ordre de 7 de gener de 1998, de la Conselleria de Medi Ambient (DOGV núm. 3.160 de 13.01.98), es va corregir l'ordre anterior, en el sentit de publicar el model de sol·licitud i modificar el període de gaudi de les beques, fixant-lo entre l'1 de març i el 30 de setembre de 1998.
  
Havent-se incrementat la dotació de la línia pressupostària 2067 Beques per estudis mediambientals, per un import de 2.000.000 de pessetes i considerant d'interés la continuïtat dels estudis iniciats, es proposa modificar el període de gaudi d'aquestes beques fins al 31 de desembre de 1998.
  
Per això, en ús de les facultats que em confereix l'article 35 de la llei de la Generalitat Valenciana 5/1983, de 30 de desembre de Govern Valencià,
  
ORDENE
  
Article únic
  
Modificar les esmentades ordres de 7 de gener de 1998, i de 19 de desembre de 1997, en el següent sentit: el període de gaudi de les beques comprendrà des de l'1 de març fins al 31 de desembre de 1998.
  
DISPOSICIONS FINALS
  
Primera
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra aquesta ordre, que posa fi a la via administrativa, es pot interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de la publicació en el Diari Oficial de la Generalitat Valenciana, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.
  
Prèviament a aquesta interposició, es procedirà a comunicar-ho a aquesta Conselleria, d'acord amb el que estableix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27/11/92).
  
València, 3 de setembre de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA